امریکا-دا وئرگی اؤدمه‌مک اوچون وطنداش‌لیق‌دان و "گرین کارد" خیدمتیندن چیخان‌لارین سایی 2020-جی ایلده 20219-جو ایله نیسبتن 237 فایز آرتیب.
امریکا میللی گلیرلر ایداره‌سی (ارث) معلومات‌لارینا گؤره، یئنی تیپ کوروناویروس (کووید-19) اپیدمیسی‌نین بوتون دونیادا تأثیرلی اولدوغو 2020-جی ایلده 6707 نفر امریکا وطنداشلیغیندان آیریلیب.
امریکا-نین اؤلکه خاریجینده یاشایان وطنداشلاریندان‌ دا امریکا میللی گلیرلر ایداره‌سی قایدا‌لارینا اساساً وئرگی اؤدمه‌یه مجبور ائتمه‌سی و هر ایل اؤلکه خاریجینده‌کی گلیرلرینی بیان ائتمه‌لرینی ایستمه‌سی سؤزوگئدن مؤوضوعنون آرتما سببی اولدوغو بیلدیریلیر.
امریکا وطنداشلیغیندان چیخماغی سئچن‌لرین چوخو قازانجینا گؤره یوکسک وئرگی دیلیمینه گیرن‌لر، امریکا-دا دوغولماسینا باخمایا‌راق حیاتی‌نین بؤیوک قیسیمینی باشقا اؤلکه‌لرده یاشایان‌لاردیر.
امریکا خاریجی ایشلر ناظیرلیگی قئیدلرینه گؤره، اؤلکه خاریجینده تخمینن 9 میلیوندان چوخ امریکا وطنداشی یاشاییر.
وطنداش‌لیق‌دان چیخماق ایسته‌ین‌لردن قانونا اویغون اولا‌راق 2350 دو‌لار طلب ائدیلیر. بوندان باشقا، بو آدام‌لاردان اول ییغیلمیش وئرگی بورج‌لارینی اؤدمه‌سی و اگر اؤلکه‌ده 2 میلیون دو‌لاردان آرتیق ثروتی وارسا، بونو ساتمیش کیمی چیخیش وئرگی‌سینی ده بورجونا داخیل ائتمه‌سی ایستنیلیر.
امریکالیلار آراسیندا باشقا اؤلکه‌نین وطنداش‌لیغینا کئچن ثروت صاحیب‌لری آراسیندا 2013-جو ایلدن سونرا سوئیس-ده یاشاماغی سئچن مشهور موغننی تینا ترنر ده وار.
